als_Latn dik_Latn sag_Latn
Tiranë, 11 mars 2015 – Ambasada amerikane në Tiranë kërkon nga forcat politike në Shqipëri që të largojnë individët e përfshirë në veprimtari kriminale apo korruptuese, si dhe mbështesin me forcë punën e Kuvendit të Shqipërisë për të hartuar legjislacionin në përputhje me Rezolutën e 24 dhjetorit 2014, shkruan sot Koha Ditore.
Ndërkohë që Ambasada e ShBA-së po vëzhgon nga afër çështjet që kanë lidhje me krimin dhe korrupsionin në të gjitha partitë politike në Shqipëri, thuhet në njoftimin Ambasadës së ShBA-së në Tiranë të martën.
Kjo deklaratë e Ambasadës amerikane në Tiranë bëhet vetëm një ditë para se të mbahet protesta e paralajmëruar e opozitës. Kjo e fundit kërkon dorëheqjen e kryetarit të Kuvendit të Shqipërisë, Ilir Meta, pasi është akuzuar nga deputeti Tom Doshi si sponsorizues i vrasjes së tij dhe deputetit të PD-së, Mëhill Fufi.
ShBA-ja po vazhdon t’i dërgojë mesazhe të qarta Shqipërisë për dekriminalizimin e Parlamentit, por edhe të mbarë politikës në përgjithësi.
Ambasada e ShBA-së në Tiranë anuloi të hënën një takim të Grupit parlamentar të miqësisë Shqipëri-ShBA.
als_Latn als_Latn als_Latn als_Latn als_Latn